На основу чл. 132. став 2. и чл. 135. став 2. Закона о стечају („Службени гласник РС“ бр. бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) као и Националног  стандарда бр. 5 о начину и поступку уновчења имовине стечајног дужника стечајни управник стечајног дужника:

„ТРГОВИНСКО ПРЕДУЗЕЋЕ ЗА ПРОМЕТ РОБОМ НА ВЕЛИКО И МАЛО, СПОЉНУ ТРГОВИНУ И УСЛУГЕ ДОО ПРОМТРАНС“ Свилајнац, Дубље бб, МБ: 07996063, ПИБ: 101470821,

ПРОСЛЕЂУЈЕ

ПОЗИВ ЗА ДОСТАВЉАЊЕ ПОНУДЕ

за

Вршење услуга процене вредности покретне имовине стечајног дужника

 За потребе утврђивања процене вредности у поступку продаје проценитељ ће користити следеће методе:

-    процену вредности имовине ликвидационом методом,

- процене вредности правног лица према методама које су у складу са међународним рачуноводственим стандардима, којима се обезбеђује највећа вредност за повериоце.

 Проценитељ ће такође:

* извршити процену целисходности продаје стечајног дужника као правног лица у односу на продају имовине стечајног дужника појединачно,
* утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима),
* саставити и доставити правно мишљење у вези правног статуса имовине која је предмет процене, на основу прибављане документације, све ближе описано у нацрту уговора.

Oдабир најбољег понуђача ће извршити стечајни управник у роковима прописаним Националним стандардом о начину и поступку уновчења имовине стечајног дужника. Избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљне информације за израду понуде, као интегрални текст позива са свим предвиђеним условима на адреси стечајног управника: Душан Стевановић, ул Војислава Калановића 4/1/20, 34000 Крагујевац, или путем e-mail адресе:  dstevanovic.su@gmail.com

Понуде за вршење услуга процене могу се предати најкасније до 15.05.2025. године до 15 часова, на адресу: ул Војислава Калановића 4/1/20, 34000 Крагујевац, или путем e-mail адресе dstevanovic.su@gmail.com

Контакт телефон, Душан Стевановић, тел. 0600239523